Els projectes de recerca que es presentin han d'abordar temes d'investigació relacionats amb la distribució territorial del poder i han d'incloure l'autogovern de Catalunya.
Es poden presentar projectes que abordin una anàlisi d'aspectes directament vinculats amb qualsevol dels següents descriptors: poder compartit; federalisme; descentralització; relacions intergovernamentals; conflictes territorials; autodeterminació; secessió; nacionalisme; minories nacionals, culturals i lingüístiques.
I tots aquells projectes que fonamentats en la distribució territorial del poder abordin aspectes concrets dels sistemes institucionals, polítics, socials i econòmics; per exemple, sistema de partits, administració pública, polítiques públiques, govern local i metropolità, globalització, ciutats globals, i altres de de similars.
La convocatòria es publicarà al Diari Oficial de la Generalitat (DOGC) i des de l'IEA en farem difusió.
La convocatòria indicarà el termini de presentació de les sol·licituds.
Les sol·licituds i altres tràmits associats al procediment de concessió de les subvencions i la seva justificació, s'han de presentar segons models normalitzats (a Tràmits Gencat) i seguint les indicacions que estaran disponibles a la Plataforma EACAT.
Aquests ajuts estan adreçats a finançar projectes de recerca liderats per una investigadora/investigador d'una universitat pública catalana, la Universitat Oberta de Catalunya o un centre de recerca vinculat a una universitat pública de Catalunya.
Són aquestes universitats i centres de recerca especificats les que formalment sol·liciten els ajuts i les que, eventualment, rebran el finançament.
Els projectes hauran de tractar temes directament relacionats amb els àmbits d'interès de l'IEA i necessàriament hauran d'incloure l'autogovern de Catalunya, tant des d'una aproximació comparada o com un únic camp d'estudi.
Aquest ajut és incompatible amb altres ajuts i/o beques que se sol·licitin per a la mateixa finalitat.
És a dir, el mateix projecte de recerca no pot gaudir de cap altra font de finançament resultant d'una convocatòria de beques/ajuts d'altres institucions públiques o privades.
El projecte de recerca l'ha de dur a terme un equip liderat per una investigadora/investigador d'una universitat pública catalana, la Universitat Oberta de Catalunya o un centre de recerca vinculat a una universitat pública de Catalunya.
En aquest sentit la investigadora/investigador principal ha de ser personal investigador (funcionari o contractat) a temps complet i en servei actiu de la universitat/centre de recerca que sol·licita l'ajut, i tenir necessàriament el títol de doctora/doctor.
Les altres persones de l'equip de recerca no han de ser necessàriament personal d'investigació de la universitat/centre de recerca que sol·licita l'ajut sinó que poden formar part del personal d'investigació/docent de qualsevol universitat de Catalunya (pública o privada), centre de recerca de Catalunya (públic o privat), de la resta de l'Estat (públic o privat) i de l'estranger.
Les condicions mínimes de la composició dels equips varia segons el tipus d'ajut que se sol·liciti.
En aquest cas l'equip ha d'estar constituït per un mínim de dues persones, una de les quals ha de tenir el títol de doctora/doctor.
En aquest cas, l'equip ha d'estar constituït per un mínim de quatre persones, dues de les quals han de tenir el títol de doctora/doctor.
En cap cas no pot constar cap persona com a membre de dos o més equips de recerca.
El projecte de recerca que es presenti consisteix en una memòria del projecte que inclou una descripció dels objectius, metodologia, pla de treball i pressupost del projecte.
Aquesta memòria s'haurà de redactar en anglès.
La memòria s'haurà de presentar en un document pautat que estarà disponible a la web de Tràmits en el moment en què s'obri la convocatòria de beques i ajuts.
Per a més informació sobre el pressupost, podeu consultar la resposta a la pregunta Què es pot incloure en el pressupost?
Es podran incloure en el pressupost els següents conceptes:
Els documents pautats estaran disponibles a la web Tràmits en el moment en què s'obri la convocatòria.
La data de finalització del projecte de recerca és de 24 mesos a comptar de la data de concessió de la beca.
El termini per a l'execució dels projectes és improrrogable.
Les sol·licituds es valoraran en dues fases:
A la primera fase els projectes els avaluen persones expertes externes seguint el procediment i reglament d'avaluació de l'AGAUR.
Cada sol·licitud s'avaluarà per un mínim de dues persones d'acord amb els criteris i puntuacions següents:
A la segona fase els projectes s'avaluen per una comissió de valoració i selecció formada per cinc membres (el/la director/a de l'IEA, el/la cap de l'Àrea de recerca de l'IEA i tres persones del món acadèmic designades pel director/a de l'IEA).
Els aspectes que la comissió ha de valorar i les puntuacions a atorgar són:
La Comissió determinarà la puntuació de tall mínima per a l'adjudicació dels ajuts.